
     JUDEŢUL TIMIŞ

     MUNICIPIUL TIMIŞOARA
     DIRECȚIA COMUNICARE-RELAȚIONARE

     BIROUL RELAȚII INTERNAȚIONALE
SC2019-17247/09.07.2019___________________________________________________________                                                                    
RAPORT DE SPECIALITATE

privind aprobarea achitării taxei de membru al Asociaţiei LIKE pentru anul 2019

Având în vedere Expunerea de motive nr. SC2019-17247/09.07.2019 a Primarului Municipiului Timişoara şi Proiectul de hotărâre privind aprobarea achitării taxei de membru al Asociaţiei LIKE pentru anul 2019, prin care se propune plata de către Municipiul Timișoara, în calitate de membru, a taxei de membru aferente anului 2019 pentru Asociaţia LIKE în cuantum de 1.380  euro,

Facem următoarele precizări:

LIKE - Asociaţia Oraşelor şi Regiunilor Europene pentru Cultură este unul dintre cele mai importante organisme de acest fel din Europa, care stabileşte politicile culturale şi care organizează întâlniri între oraşele care au deţinut sau vor deţine titlul de Capitală Europeană a Culturii şi reprezentanţi din structurile europene, experţi în domeniul culturii etc. 

Asociaţia facilitează cooperarea şi diverse schimburi de cunoştinţe şi experienţe în reţea între oraşele membre. Membrii asociaţiei sunt oraşe importante la nivel regional din Europa, care au o dimensiune internaţională şi peste 200.000 de locuitori în zona metropolitană şi reprezentanţi regionali.
În anul 2013, prin Hotărârea Consiliului Local al Municipiului Timişoara cu nr. 55/30.01.2013 a fost aprobată aderarea Municipiului Timişoara la asociaţia Les Rencontres.


Prin scrisoarea înregistrată cu nr. SC2016-000644/12.01.2016 am fost informaţi că Adunarea Generală a membrilor asociaţiei din anul 2015 a hotărât schimbarea numelui asociaţiei din Les Rencontres în LIKE.

Menţionăm beneficiile calităţii de membru al asociaţiei:

- vizibilitate europeană, lobby şi promovare, mai ales în contextul deținerii titlului de Capitală Europeană a Culturii în anul 2021;

- accesul la o reţea europeană de oraşe şi regiuni europene, cu experienţe diverse în domeniul culturii, oportunităţi de parteneriate, experţi internaţionali în domeniul culturii;

- participarea la conferinţe, ateliere de lucru şi mese rotunde pe teme culturale, strategii europene în domeniul culturii, finanţări europene etc.
Prin adresa înregistrată la Primăria Municipiului Timişoara cu nr. SC2019-17246 din 09.07.2019, Asociaţia LIKE solicită achitarea taxei de membru pe anul 2019 în cuantum de 1.380  euro.
În baza prevederilor Legii nr. 273/2006 privind finanţele publice locale, cu modificările şi completările ulterioare, și în conformitate cu  prevederile art. 129 alin. 2 lit. e), alin. 4 lit. a) şi alin.9 lit. a) și c) din Ordonanța de urgență nr. 57 / 3 iulie 2019 privind Codul administrativ, propunem aprobarea plății de către Municipiul Timișoara în calitate de membru a taxei anuale de membru pentru Asociaţia LIKE, aferente anului 2019, în cuantum de 1.380 euro și alocării sumei de 1.380 euro pentru achitarea taxei de membru al asociaţiei pentru anul 2019 şi a sumei de 50 euro pentru plata comisioanelor necesare efectuării transferului bancar din bugetul local al Municipiului Timişoara pe anul 2019.
Menționăm că suma este prevăzută în bugetul local la cap. 51.02.01.03 art. 20.30.30 „Alte cheltuieli cu bunuri şi servicii”. 
Având în vedere prevederile legale expuse anterior, apreciem că proiectul de hotărâre privind aprobarea achitării taxei de membru al Asociaţiei LIKE pentru anul 2019, îndeplineşte condiţiile pentru a fi supus dezbaterii şi aprobării plenului Consiliului Local.

Director Direcţia Comunicare-Relaţionare

Ciprian Nyari
Şef birou Relaţii Internaţionale

Diana Donawell

Consilier

